PRVA OSNOVNA ŠKOLA OGULIN

Klasa:112-01/19-01/15

Ur.broj:2133-26-10-23

U Ogulinu, 14.8.2019.

Na temelju članka 7. Pravilnika o načinu i postupku zapošljavanja u Prvoj osnovnoj školi Ogulin, a vezano uz raspisani natječaj (KLASA: 112-01/19-01/15 URBROJ: 2133-26-19-7 ) od 9.8.2019. za zasnivanje radnog odnosa na radnom mjestu učitelja tjelesne i zdravstvene kulture na neodređeno nepuno radno vrijeme 30 sati tjedno, Povjerenstvo za vrednovanje kandidata za radno mjesto učitelja tjelesne i zdravstvene kulture objavljuje

**SADRŽAJ I NAČIN TESTIRANJA, PRAVNE I DRUGE IZVORE**

**ZA PRIPREMANJE KANDIDATA ZA TESTIRANJE**

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u Prvoj osnovnoj školi Ogulin, obavit će se provjera znanja i sposobnosti kandidata/kinja.

Provjera se sastoji od razgovora (intervjua) kandidata/kinja s Povjerenstvom.

Kandidati/kinje su obvezni pristupiti provjeri znanja i sposobnosti putem razgovora.

Ako kandidat/kinja ne pristupi testiranju, smatra se da je povukao prijavu na natječaj.

Kandidat/kinja koji ne pristupi razgovoru s Povjerenstvom u navedenom vremenu ili pristupi nakon vremena određenog za početak razgovora, ne smatra se kandidatom/kinjom natječaja.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata/kinje.

Testiranju ne mogu pristupiti kandidati/kinje koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta, kandidati/kinje će pristupiti razgovoru pred Povjerenstvom.

Za vrijeme testiranja **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija.

Ukoliko kandidat/kinja postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Povjerenstvo na razgovoru s kandidatom/kinjom utvrđuje stručna znanja, vještine, interese, motivaciju kandidata/kinje za rad u Školi, dodatna znanja i edukacije, dosadašnje radno iskustvo i postignuća u radu.

Svaki od članova Povjerenstva kandidatu će postaviti tri pitanja koja će se bodovati bodovima 0-5. Maksimalni broj bodova je 15. Predviđeno vrijeme trajanja razgovora je do 20 minuta, no moguće je produžiti vrijeme trajanja razgovora ako Povjerenstvo procijeni da za to postoji potreba.

Nakon provedenog razgovora (intervjua) Povjerenstvo utvrđuje rang listu kandidata/kinja prema ukupnom broju bodova ostvarenih na razgovoru.

**Sadržaj razgovora bit će objavljen dana 16.8.2019. na mrežnoj stranici Prve osnovne škole, Ogulin.**

**Redoslijed kandidat/kinjaa pozvanih na razgovor bit će objavljen na mrežnim stranicama Škole 20.8.2019., a razgovor s kandidatima obavit će se 23. 8. 2019. u naknadno dogovorenom vremenu o kojem će kandidati/kinje biti obaviješteni najkasnije tri dana prije termina razgovora.**

Nakon obavljenog razgovora, Povjerenstvo utvrđuje rezultat za svakog kandidata /kinju koji je pristupio razgovoru te piše završno Izvješće s kratkim opisom natječajnog postupka i rang listom koje se zatim dostavlja ravnatelju Škole.

**Pravni i drugi izvori za pripremanje kandidata/kinja za testiranje su:**

1. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17. i 68/18.) ([https://www.zakon.hr/z/317/Zakon-o-odgoju-i-obrazovanju-u-osnovnoj-i-srednjoj-%C5%A1koli](https://www.zakon.hr/z/317/Zakon-o-odgoju-i-obrazovanju-u-osnovnoj-i-srednjoj-školi) )
2. Pravilnik o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi (Narodne novine, broj 124/09. i 73/10.) (<http://www.poslovni-savjetnik.com/propisi/pravilnik-o-broju-ucenika-u-redovitom-i-kombiniranom-razrednom-odjelu-i-odgojno-obrazovnoj> )
3. Pravilnik o osnovnoškolskom i srednjoškolskom odgoju i obrazovanju za učenike s teškoćama u razvoju (Narodne novine, broj 24/15.) (<http://www.propisi.hr/print.php?id=7237> )
4. Odluka o donošenju kurikuluma za nastavni predmet Tjelesne i zdravstvene kulture za osnovne škole i gimnazije u Republici Hrvatskoj (Narodne novine, broj 27/19.) (<https://narodne-novine.nn.hr/clanci/sluzbeni/2019_03_27_558.html> )
5. Statut Prve osnovne škole Ogulin (<http://os-prva-ogulin.skole.hr/dokumenti_kole> )
6. Pravilnik o tjednim radnim obvezama učitelja i stručnih suradnika u osnovnoj školi, odnosno Pravilnik o izmjenama i dopunama Pravilnika o tjednim radnim obvezama učitelja i stručnih suradnika u osnovnoj školi (Narodne novine, broj 103/14.) (<https://narodne-novine.nn.hr/clanci/sluzbeni/2014_08_103_2004.html> )
7. Prijedlog nacionalnog kurikuluma nastavnog predmeta Tjelesna i zdravstvena kultura (MZO, veljača 2016.) (<http://mzos.hr/datoteke/18-Predmetni_kurikulum-Tjelesna_i_zdravstvena_kultura.pdf> )
8. Nacionalni kurikulum za osnovnoškolski odgoj i obrazovanje (Prijedlog nakon javne rasprave, MZO, prosinac 2017.)([https://mzo.gov.hr/UserDocsImages//dokumenti/Obrazovanje/NacionalniKurikulum/NacionalniKurikulumi//Nacionalni%20kurikulum%20za%20osnovno%C5%A1kolski%20odgoj%20i%20obrazovanje.pdf](https://mzo.gov.hr/UserDocsImages//dokumenti/Obrazovanje/NacionalniKurikulum/NacionalniKurikulumi//Nacionalni%20kurikulum%20za%20osnovnoškolski%20odgoj%20i%20obrazovanje.pdf) )

**POVJERENSTVO ZA VREDNOVANJE KANDIDATA ZA TZK**